স্থানীয় সূত্রে জানা যায়, সোমবার দুপুরে বাড়ির পাশে খেলা করছিলো ওই দুই শিশু। এসময় তাদেরকে অজ্ঞাতনামা একব্যক্তি অপহরণ করে নিয়ে যায়। সন্তান নিখোঁজ হবার পর শিশু সাবার মা বাসনা বেগম এবং মেহেদী হাসানের মা মাজেদা বেগম বিভিন্ন দিকে সন্তানদের খোঁজ করতে থাকে। এরই মাঝে ওই দুই শিশুসহ অজ্ঞাতনামা ব্যক্তিকে বিজিবি ১২ ব্যাটালিয়নের জওয়ানরা আটক করে। এসময় ব্যাপক জিজ্ঞাসাবাদেও বিজিবি সদস্যরা ওই অপহরণকারীর নাম-পরিচয় জানতে পারেনি। পরে তাকে থানা পুলিশে সোপর্দ করাসহ অপহৃত দুই শিশুকে তাদের পরিবারের কাছে হস্তান্তর করে।